Міністэрства адукацыі Рэспублікі Беларусь

Вучэбна-метадычнае аб’яднанне па адукацыі

ў галіне культуры і мастацтваў

**ЗАЦВЕРЖДАНА**

Першым намеснікам Міністра адукацыі

Рэспублікі Беларусь

I.А.Старавойтавай

**15.12.2020**

Рэгістрацыйны № **ТД-C.311/тып.**

**Інструментальны ансамбль**

(скрыпка, альт, віяланчэль)

*Тыпаваявучэбнаяпраграма павучэбнай дысцыпліне*

*для спецыяльнасці1-17 03 01 Мастацтва эстрады (па напрамках),*

*напрамку спецыяльнасці*

*1-17 03 01-01 Мастацтва эстрады (інструментальная музыка)*

|  |  |
| --- | --- |
| **УЗГОДНЕНА**  Начальнік аддзела ўстаноў  адукацыі Міністэрства  культуры Рэспублікі Беларусь  \_\_\_\_\_\_\_\_\_\_\_\_\_\_А. Г. Каваленя  «\_\_\_\_»\_\_\_\_\_\_\_\_\_\_2020 г. | **УЗГОДНЕНА**  Начальнік галоўнага ўпраўлення  прафесійнай адукацыі Міністэрства адукацыі Рэспублікі Беларусь  \_\_\_\_\_\_\_\_\_\_\_\_\_\_\_\_С. А. Каспяровіч  «\_\_\_\_»\_\_\_\_\_\_\_\_\_\_\_\_2020 г. |
| Старшыня вучэбна-метадычнага аб’яднання па адукацыі ў галіне  культуры і мастацтваў  \_\_\_\_\_\_\_\_\_\_\_\_\_А. А. Корбут  «\_\_\_»\_\_\_\_\_\_\_\_\_\_2020 г. | Прарэктар па навукова-метадычнай рабоце дзяржаўнай установы адукацыі «Рэспубліканскі  інстытут вышэйшай школы»  \_\_\_\_\_\_\_\_\_\_\_\_І. У. Цітовіч  «\_\_\_\_»\_\_\_\_\_\_\_\_2020 г.  Эксперт-нормакантралёр  \_\_\_\_\_\_\_\_\_\_\_ \_\_\_\_\_\_\_\_\_  «\_\_\_\_\_»\_\_\_\_\_\_\_\_\_\_\_\_ 2020 г. |

Мінск

2020

**СКЛАДАЛЬНІКІ:**

*Т. У. Дзейко,*дацэнт кафедры мастацтва эстрады ўстановы адукацыі «Беларускі дзяржаўны ўніверсітэт культуры і мастацтваў»;

*А.В. Шэдава,* загадчык кафедры мастацтва эстрады ўстановы адукацыі «Беларускі дзяржаўны ўніверсітэт культуры і мастацтваў», кандыдат мастацвазнаўства, дацэнт.

**РЭЦЭНЗЕНТЫ:**

*кафедра* музычна-педагагічнай адукацыі ўстановы адукацыі «Беларускі дзяржаўны педагагічны ўніверсітэт імя М. Танка» (пратакол № 4   
ад 22.10.2019 г.);

*А.А. Мурзіч,* мастацкі кіраўнік установы «Заслужаны калектыў Рэспублікі Беларусь «Беларускі дзяржаўны акадэмічны музычны тэатр», заслужаны работнік культуры Рэспублікі Беларусь (ад 25.10.2019 г.)

**РЭКАМЕНДАВАНА ДА ЗАЦВЯРДЖЭННЯ Ў ЯКАСЦІ ТЫПАВОЙ:**

*кафедрай* мастацтва эстрады ўстановы адукацыі «Беларускі дзяржаўны ўніверсітэт культуры і мастацтваў» (пратакол № 3 ад 24.10.2019 г. );

*прэзідыумам* навукова-метадычнага савета ўстановы адукацыі «Беларускі дзяржаўны ўніверсітэт культуры і мастацтваў» (пратакол № 2  
ад 11.12.2019 г.);

*секцыяй* па спецыяльнасці 1-17 03 01 «Мастацтва эстрады (па напрамках)» навукова-метадычнага савета па харэаграфіі і мастацтве эстрады Вучэбна-метадычнага аб’яднання па адукацыі ў галіне культуры і мастацтваў (пратакол № 2 ад 16.12.2019 г.)

Адказны за рэдакцыю: В. Б. Кудласевіч

Адказны за выпуск: Т. У. Дзейко

**ТЛУМАЧАЛЬНАЯ ЗАПІСКА**

Тыпавая вучэбная праграма па вучэбнай дысцыпліне «Інструментальны ансамбль (скрыпка, альт, віяланчэль)» распрацавана для ўстаноў вышэйшай адукацыі Рэспублікі Беларусь у адпаведнасці з патрабаваннямі адукацыйнага стандарту па спецыяльнасці 1-17 03 01 «Мастацтва эстрады (па напрамках)».

Вучэбная дысцыпліна «Інструментальны ансамбль (скрыпка, альт, віяланчэль)» з’яўляецца важнейшай і неабходнай для студэнтаў, якія авалодваюць майстэрствам ігры на струнна-смычковых інструментах. Ансамблевае выканальніцтва мае вялікае значэнне ў падрыхтоўцы да самастойнай прафесійнай дзейнасці будучых выкладчыкаў і ўдзельнікаў ансамбляў, аркестраў. Знаёмства з шырокім дыяпазонам акадэмічнай, джазавай, рок- і поп-музыкі, вывучэнне стылістычна і мастацка разнастайнай музычнай літаратуры садзейнічае ўсебаковаму развіццю музыкантаў.

Вучэбная дысцыпліна «Інструментальны ансамбль (скрыпка, альт, віяланчэль)» цесна ўзаемазвязана з такімі вучэбнымі дысцыплінамі дзяржаўнага кампанента, як «Спецінстру­мент», «Аркестравы клас», «Аранжыроўка і пераклад музычных твораў» і вучэбнай дысцыплінай кампанента ўстановы вышэйшай адукацыі «Імправізацыя на спецінструменце».

*Мэтай вучэбнай дысцыпліны* «Інструментальны ансамбль (скрыпка, альт, віяланчэль)» з’яўляецца падрыхтоўка высокакваліфікаваных спецыялістаў, якія валодаюць мастацкім музычна-выканальніцкім майстэрствам ансамблевай ігры.

Мэта вучэбнай дысцыпліны абумоўлівае наступныя *задачы:*

– развіць комплекс музыкальных здольнасцей, неабходных для ансамб­левага выканальніцтва (дакладнае інтанаванне, адчуванне ансамблевага рытму, уменне слухаць галасы калег па ансамблі і г. д.);

– выпрацаваць свабоднае валоданне тэхнічнымі сродкамі і штрыхамі ў музычных творах розных стылявых напрамкаў;

– навучыць разуменню мастацкай задумы аўтара музычнага твора і прыёмам яе ўвасаблення пры ансамблевым выкананні;

– сфарміраваць мастацкі густ.

У выніку вывучэння вучэбнай дысцыпліны «Інструментальны ансамбль (скрыпка, альт, віяланчэль)» выпускнік павінен *ведаць:*

– прынцыпы ансамблевага выканання музычнага твора;

– прынцыпы рэалізацыі мастацкай задумы аўтара;

– формы і жанры поліфанічнай і гамафонна-гарманічнай музыкі розных стыляў і накірункаў акадэмічнай, джазавай, рок- і поп-музыкі для інструмен­тальнага ансамбля;

– спецыфіку ігры на акустычных і электраінструментах у ансамблі;

– спосабы выкарыстання тэхнічных сродкаў выразнасці;

– выканальніцкія сродкі выразнасці у ансамблі;

*умець:*

– увасабляць прынцыпы ансамблевага выканання музычнага твора на практыцы;

– рэалізоўваць мастацкую задуму аўтара;

– выконваць у ансамблі творы розных формаў і жанраў поліфанічнай і гамафонна-гарманічнай музыкі розных стыляў і накірункаў;

– ужываць спецыфіку ігры на акустычных і электраінструментах у ансамблі;

– выкарыстоўваць тэхнічныя сродкі выразнасці;

– самастойна працаваць над музычным творам;

– прафесійна карыстацца выканальніцкімі сродкамі выразнасці ў ансамблі падчас стварэння інтэрпрэтацыі музычнага твора;

*валодаць:*

– прынцыпамі самастойнай работы над музычным творам.

Засваенне адукацыйнай праграмы па напрамку спецыяльнасці 1-17 03 01-01 «Мастацтва эстрады (інструментальная музыка)» абавязана забяспечыць фарміраванне наступных груп кампетэнцый.

**Акадэмічныя кампетэнцыі:**

АК-1. Умець выкарыстоўваць базавыя навукова-тэарэтычныя веды для вырашэння тэарэтычных і практычных задач.

АК-4. Умець працаваць самастойна.

АК-8. Валодаць навыкамі вуснай і пісьмовай камунікацыі.

АК-9. Умець вучыцца, самастойна павышаць сваю кваліфікацыю на працягу ўсяго жыцця.

**Сацыяльна-асобасныя кампетэнцыі:**

САК-6. Умець працаваць у калектыве.

**Прафесійныя кампетэнцыі:**

*Выканальніцкая дзейнасць*

ПК-1. Удзельнічаць у якасці артыста, прадзюсера эстрадных калектываў (тэатральных, музычных) розных творчых напрамкаў.

ПК-2. Валодаць асновамі распрацоўкі эстрадных відовішчаў, канцэртаў, спектакляў.

ПК-3. Ствараць і выконваць праграмы з рознахарактарных твораў у розных формах, жанрах і стылях акадэмічнай, джазавай, рок- і поп-музыкі.

*Творчая дзейнасць*

ПК-5. Фарміраваць мастацкі рэпертуар, распрацоўваць сцэнарый.

ПК-6. Рыхтаваць творчыя выступленні мастацкіх калектываў і весці канцэртную работу ў рэгіёне і за яго межамі.

ПК-7. Распрацоўваць і арганізоўваць творчыя праекты.

*Педагагічная дзейнасць*

ПК-8. Выкладаць спецыяльныя дысцыпліны, вывучаць перадавы педа­гагічны і выканальніцкі вопыт, творча карыстацца ім у сваёй педагагічнай дзейнасці.

ПК-9. Працаваць з вучэбнымі планамі і праграмамі, метадычнымі рэкамендацыямі па арганізацыі працэсу навучання і выхавання.

ПК-10. Планаваць працэс навучання і выхавання ў адпаведнасці з распрацаванымі нарматыўнымі дакументамі і дыдактычнымі матэрыяламі.

ПК-12. Выкарыстоўваць сучасныя методыкі і тэхнічныя сродкі навучання.

ПК-13. Рыхтаваць і ажыццяўляць справаздачныя заняткі па вучэбнай дысцыпліне ў форме акадэмічных канцэртаў, творчых паказаў.

На вывучэнне вучэбнай дысцыпліны «Інструментальны ансамбль (скрыпка, альт, віяланчэль)» усяго адведзена 494 гадзіны, 282 з іх – аўдыторныя (практычныя) заняткі.

Рэкамендаваныя формы кантролю ведаў студэнтаў – залікі, экзамены.

**ПРЫКЛАДНЫ ТЭМАТЫЧНЫ ПЛАН**

|  |  |
| --- | --- |
| Тэмы | Колькасць  аўдыторных  (практычных) гадзін |
| Уводзіны | 4 |
| *Тэма 1.* Асаблівасці настройкі музычных інструментаў у ансамблі і аркестры | 4 |
| *Тэма 2.* Падбор праграмы | 10 |
| *Тэма 3.* Інтанаванне | 40 |
| *Тэма 4.* Штрыхі | 40 |
| *Тэма 5.* Аплікатура | 20 |
| *Тэма 6.* Вібрацыя | 10 |
| *Тэма 7.* Рытм | 60 |
| *Тэма 8.* Тэмп і дынаміка | 10 |
| *Тэма 9.* Вывучэнне музычных форм у розных эстрадных стылях | 40 |
| *Тэма 10.* Выканальніцкае майстэрства ў асноўных джазавых стылях | 40 |
| *Тэма 11.* Канцэртнае выступленне | 4 |
| **Усяго…** | **282** |

**ЗМЕСТ ВУЧЭБНАГА МАТЭРЫЯЛА**

**Уводзіны**

Задачы і мэты вучэбнайдысцыпліны ў музычным развіцці і спецыяльнай падрыхтоўцы студэнтаў выканання ў інструментальным ансамблі. Стварэнне адзінагатворчага калектыву – галоўная ўмоваарганізацыі навучальнага і творчага працэсаў у класе інструментальнага ансамбля. Падбор удзельнікаў ансамбля. Улік індывідуальных якасцей, музыкальных здольнасцей,тэхнічнай і псіхалагічнай сумяшчальнасці ўдзельнікаў ансамбля.

*Тэма 1. Асаблівасці настройкі*

*музычных інструментаў у ансамблі і аркестры*

Адрозненні настройкі музычных інструментаў у ансамблі і аркестрыад сольнай настройкі. Спецыфіка інтанавання і гучання інтэрвалаў і акордаў у працэсе ансамблевага выканальніцтва.

*Тэма 2. Падбор праграмы*

Улік індывідуальных асаблівасцей кожнага ўдзельніка музыч­нага калектыву пры падборы праграмы для інструментальнага ансамбля. Выкарыстанне музычных твораў для інструментальнага ансамбля розных стылявых напрамкаў акадэмічнай, джазавай, рок- і поп-музыкі.

*Тэма 3. Інтанаванне*

Інтанацыйныя цяжкасці пры ансамблевым выкананні. Паступовае фарміраванне інтанацыйнага адзінства ў ансамблі ў працэсе сумеснай работы. Вывучэнне фрагментаў музычных твораў рознымі складамі інструментаў. Кантроль строю ў час выканання.

*Тэма 4. Штрыхі*

Развіццё навыкаў ансамблевай ігры: прынцыпы сумеснага выканання штрыхоў, артыкуляцыі ў ансамблевай практыцы. Прынцыпы рэдагавання штрыхоў. Дасягненне выразнага гучання розных фактурных кантрапунктаў. Стылістычныя асаблівасці выканання штрыхоў у творах розных кампазітараў.

*Тэма 5. Аплікатура*

Выкарыстанне адзіных аплікатурных прынцыпаў у працэсе ансамблевага выканання. Свабоднае арыентаванне ва ўсіх танальнасцях у храматычнай паслядоўнасці. Узаемадзеянне аплікатуры і дакладнага інтанавання. Аплікатурнае бачанне меладычнага матэрыялу, мысленне аплікатурнымі стандартамі. Трэнінг на аўтаматызм выканання аплікатурных структур. Дасягненне адзінства тэмбру розных музычных інструментаў у ансамблі.

*Тэма 6. Вібрацыя*

Адзінства вібрацыі ва ўсіх удзельнікаў інструментальнага ансамбля. Разнастайнасць вібрацыі ў залежнасці ад стылістычных асаблівасцей і характару выконваемай музыкі.

*Тэма 7. Рытм*

Адзінства рытмічнай артыкуляцыі ў ансамблевым выкананні. Цэзура, рубата і агагічныя адхіленні як галоўныя сродкі мастацкай выразнасці. Рытмічная артыкуляцыя ў залежнасці ад стылістычных асаблівасцей і характару выконваемай музыкі. Спалучэнне рытмічнай дакладнасці з выразным мастацкім выкананнем.

*Тэма 8. Тэмп і дынаміка*

Фарміраванне адзінага пачуцця тэмпу ўдзельнікаў інструмен­тальнага ансамбля. Прыёмы кіравання, якія выкарыстоўваюцца пры ансамблевым выкананні. Паказ уступу, зняцця гучнасці, змены тэмпу, паўз, атакі апорных гукаў; філіравання гукаў, змены дынамікі. Адзінства тэмпу ў музычным творы.

Валоданне дынамікай ад «pp» да «ff». Крэшчэнда, дымінуэнда. Сфарцанда, «fp». Залежнасць дынамікі ад стылю музычнага твора. Рэльефная, тэрасная і графічная дынаміка. Выкарыстанне інтанацыйных эфектаў з мэтай агучвання дынамічных ліній і гарманічнай выразнасці.

*Тэта 9. Вывучэнне музычных форм*

*у розных эстрадных стылях*

Аналітычная праца над музычным творам. Усведамленне ідэйна-мастацкага зместу, формы, стылю сачынення; вызначэнне функцый галасоў (кантрапунктаў); выяўленне кульмінацыі ў частках, раздзелах і асобных фразах. Адзінства інтэрпрэтацыі і адчування музычнага вобраза ў інструментальным ансамблі. Бездакорнае вывучэнне індывідуальнай партыі кожным удзельнікам ансамбля як абавязковая ўмова паспяховай работы інструментальнага ансамбля.

*Тэма 10. Выканальніцкае майстэрства*

*ў асноўных джазавых стылях*

Блюз. Азнаямленне з разнавіднасцямі блюза. Вывучэнне гарманічнай асновы класічнага дванаццацітактавага блюза. Блюзавы лад, блюзавыя тоны. Асаблівасці штрыхоў, артыкуляцыі, манеры выканання. Свінг. Трыёльная пульсацыя. Вывучэнне характэрных для свінга акцэнтаў, артыкуляцыі і штрыхоў, фразі­роўкі. Выкананне твораў у стылі свінг. Джаз-рок. Вывучэнне рытмічных канфігурацый у стылі джаз-рок: сінкопы, акцэнты, нюансы, артыкуляцыя штрыхоў, штрыхавыя асаблівасці. Выкананне твораў у стылі джаз-рок. Вывучэнне выканальніцкай манеры ўдзельнікаў ансамбля – майстроў эстрады. Спецыфіка ігры на электрычных інструментах (электраскрыпка, электравіяланчэль). Асаблівасці гуказдабывання і выканання штрыхоў.

*Тэма 11. Канцэртнае выступленне*

Максімальная мабілізацыя ўвагі, канцэнтрацыя творчых сіл, эмацыя­нальны настрой як асноўныя ўмовы паспяховасці канцэртнага выступлення. Шматбаковасць мастацкага вобраза. Змест мастацкіх вобразаў у працэсе выканання канцэртнай праграмы. Артыстызм.

**ІНФАРМАЦЫЙНА-МЕТАДЫЧНАЯ ЧАСТКА**

**Літаратура**

*Асноўная*

*1.* Беларускаямузыка XVI–XVII стагоддзяў [Ноты] : вучэб.-метад. рэкамендацыі для ігры ў ансамблях / склад. Л. П. Касцюкавец. – Мінск : б. в., 1990. – 139 с.

*2. Бычков, О. В.* Формирование ансамблевой техники музыканта-исполнителя : автореф. дис. ... канд. пед. наук : 13.00.02 / О. В. Бычков ; СПбГУКИ. – СПб., 2006. – 24 с.

*3. Верхолаз, Р. А.* Вопросы методики чтения нот с листа / Р. А. Верхолаз. – М. : Изд-во Академии педагогических наук РСФСР, 1960. – 44 с.

*4.* Вяртанне да спадчыны [Ноты] :зб. канцэртныхтвораў для ансамбля цымбалістаў : вучэб.дапам. /Беларус. дзярж. ін-тпраблем культуры ; уклад. Я. П. Гладкоў. – Мінск :Тэхнапрынт, 2005. – 87 с.

*5.* Джазовая панорама [Ноты] / сост. Ж. Брагинская. – Вып. 2.Партитура, дирекцион, клавир. – М. : Музыка, 1990. – 139 с.

*6. Зеленин, В. М.* Работа в классе ансамбля / В. М. Зеленин. – Минск :Выш. шк., 1979. – 58 с.

*7.* Инструментальные ансамбли / сост. В. А. Гевиксман. – М. : Сов. Россия, 1985. – 126 с. : ноты. – (Библиотечка «В помощь художественной самодея­тельности» ; № 5, 1985).

*8.* Инструментальные ансамбли / сост. С.В. Мага. – М. : Сов. Россия, 1987. – 127 с. : ноты. – (Библиотечка «В помощь художественной самодея­тельности» ; № 1, 1987).

*9.* Инструментальные ансамбли / сост. Ю. П. Блинов. – М. : Сов. Россия, 1986. – 126 с. : ноты. – (Библиотечка «В помощь художественной самодея­тельности» ; № 1, 1986).

*10.* Камерно-инструментальная музыка белорусских композиторов XX века [Ноты] : учеб. пособие для студентов вузов, учащихся средних спец. учеб. учреждений культуры и искусства / Белорус. гос. акад. музыки ; сост. В. А. Антоневич. – Минск : б. и., 2003. – 114 с.

*11.* Камерно-инструментальная музыка белорусских композиторов XX–XXI веков [Ноты] : учеб. пособие для студентов вузов, учащихся средних спец. учеб. заведений культуры и искусства. Вып. 3 / Белорус. гос. акад. музыки, Проблемная науч.-исслед. лаборатория музыки ; сост. И. М. Голо­вач ; вступ. ст. Е. В. Лисовой. – Минск : [б. и.], 2005. – 61 с.

*12. Киянов, Б. П.* Руководство по инструментовке : для эстрадных оркестров и ансамблей / Б. Киянов, С. Воскресенский. – Л. : Музыка, Ленингр.отд-ние, 1978. – 181 с.

*13. Кузнецов, В. Г.* Теория и методика учебно-творческого процесса в любительских эстрадных оркестрах и ансамблях : учебник для вузов искусств и культуры / В. Кузнецов. – М. : Музыка, 2000. – 244 с.

*14. Максимов, Е. И.* Оркестры и ансамбли русских народных инстру­ментов : исторические очерки : учеб. пособие для институтов культуры и искусств / Е. Максимов ; общ.ред. С. Аксюка. – М. : Сов. композитор, 1983. – 151 с.

*15.* Народно-инструментальное исполнительство Беларуси : вопросы теории, истории и методики : учеб. пособие / Белорус. гос. ин-т проблем культуры ; ред.-сост. Л. В. Шибаева. – Минск : [б. и.], 2004. – 148 с.

*16. Нейгауз, Г. Г.* Об искусстве фортепианной игры : записки педагога / Г. Г. Нейгауз ; ред. Д. В. Житомирский. – М. : Музыка, 1982. – 298 с.

*17. Погорелова, Л. К.* Камерно-инструментальная музыка: история, методика, исполнительство : учеб. пособие / Л. К. Погорелова. – СПб. : Планета музыки, 2019. – 380 с.

*18. Подуровский, В. М.* Психологическая коррекция музыкально-педаго­гической деятельности : учеб. пособие для студентов вузов / В. М. Поду­ровский, Н. В. Суслова. – М. : ВЛАДОС, 2001. – 318 с.

*19. Ризоль, Н. И.* Очерки о работе в ансамбле баянистов : на основе опыта квартета баянистов Киевской филармонии / Н. И. Ризоль. – М. : Сов. композитор, 1986. – 221 с.

*20. Романенко, В. В.* Учись импровизировать : учеб. пособие / В. В. Романенко. – СПб. : Лань : Планета музыки, 2017. – 125 с.

*21. Тихонов, Б. Д.* Основы методики музыкальных занятий в самодея­тельном оркестре русских народных инструментов : учеб. пособие по курсу «Методика работы с самодеятельным оркестром народных инструментов» для студентов институтов культуры / Б. Д. Тихонов. – М. : [б. и.], 1978. – 49 с.

*22. Федченко, А. И.* Инструментоведение и инструментовка : учебник для студентов высш. учеб. заведений, обучающихся по специальности «Народное художественное творчество» / А. И. Федченко. – Орел : Издательский Дом «Орлик» : Издатель А. Воробьев, 2006. – 407 с.

*23.* Эстрадные оркестры и ансамбли [Ноты] : репертуарное пособие. Вып. 1 / сост. Ю. Чугунов. – Партитура. – М. : Музыка, 1983. – 126 с.

*Дадатковая*

*1.* В стиле ретро [Ноты] : для вокально-инструментальных ансамблей : дирекцион. Вып. 4 / сост. Б. Селиванов. – М. : Сов. композитор, 1991. – 69 с.

*2. Волчок, Т. И.* Клавирные инструменты как объект европейской художественной культуры : автореф. дис. ... канд. искусствоведения : 17.00.09 / Т. И. Волчок ; БГУКИ. – Минск, 2017. – 23 с.

*3.* Джаз, рок, фьюжн [Ноты] : для инструментальных ансамблей / сост. Ю. Н. Чугунов. – Партитура. – М. : Сов. композитор, 1991. – 95 с.

*4.* Джазовые концертные композиции [Ноты] : для джазовых ансамблей. Вып. 6. – Партитура. – М. : Сов. композитор, 1989. – 151с.

*5.* Джазовыеконцертные композиции [Ноты] : для джазовых ансамблей. Вып. 7. – Партитура. – М. : Сов. композитор, 1990. – 103 с.

*6. Дубравин, Я. И.* Синий вечер [Ноты] : пьесы для инструментальных эстрадных ансамблей / Я. Дубравин. – Партитура. – М. : Сов. композитор, 1977. – 72 с.

*7. Клебанов, Д. Л.* Искусство инструментовки / Д. Л. Клебанов. – Киев :МузичнаУкраїна, 1972. – 218 с.

*8. Козолупова, Г. С.,* Козолупов С. М.: жизнь и творчество / Г. С. Ко­золупова. – М. : Музыка, 1986. – 127 с.

*9. Максимов, Е. И.* Ансамбли и оркестры гармоник : пособие для руководителей самодеятельных коллективов / Е. И. Максимов. – М. : Сов. композитор, 1979. – 174 с.

*10. Немцева, О. А.* Популярная музыка для баяна и аккордеона: XX – начало XXI в. / О. А. Немцева. – Минск : БГУКИ, 2018. – 189 с.

*11.* Ритм[Ноты] : танцевальные пьесы в стиле «биг-бит» : для эстрадного ансамбля. Вып. 5 / сост. В. Бугринов. – Голоса с дирекционом. – Л. ; М. : Сов. композитор, 1978. – 31 с., 8 парт. (8 с.).

*12.* Рок-клуб [Ноты] : дирекцион для рок-групп и эстрадных ансамблей. Вып. 1 / сост. С. Корбань. – Дирекцион. – Киев :МузичнаУкраїна,1988. – 62 c.

*13.* Рок-клуб [Ноты] : дирекцион для рок-групп и эстрадных ансамблей. Вып. 3 / сост. С. Корбань. – Дирекцион. – Киев :МузичнаУкраїна, 1990. – 70 c.

*14.* Рок-клуб [Ноты] : дирекцион для рок-групп и эстрадных ансамблей. Вып. 2 / сост. С. А. Корбань. – Киев :МузичнаУкраїна, 1989. – 62 с.

*15.* Хрестоматия эстрадных оркестров и ансамблей [Ноты]. – Партитура и дирекцион. – М. : Музыка, 1988. – 254 с.

*16. Цзя, Ян.* Традиционные струнные инструменты в музыке и живописи Китая: образно-ассоциативные связи : автореф. дис. ... канд. искусствоведения : 17.00.09 / Ян Цзя ; БГУКИ. – Минск, 2017. – 24 с.

**Метады і тэхналогіі выкладання вучэбнай дысцыпліны**

У ліку эфектыўных педагагічных методык і тэхналогій выкладання вучэбнай дысцыпліны «Інструментальны ансамбль (скрыпка, альт, віяланчэль)» варта вылучыць:

– метад праектаў:поўна адказвае патрабаванням сучаснай адукацыі, паколькі з’яўляецца практыка-арыентаваным і асобасна арыентаваным. Дадзены метад дае вялікі прастор для развіцця творчых здольнасцей і творчага мыслення, накіраваны на развіццё камунікатыўных навыкаў, з’яўляецца формай ацэнкі ў працэсе бесперапыннай адукацыі, дае магчымасць ранняга фарміравання прафесійназначных уменняў, дазваляе студэнту самастойна фарміраваць уласныя інтэлектуальныя структуры, выхоўвае здольнасць да навучання, развагі, дзеяння. Метад праектаў фарміруе крэатыўна-інтэлектуальную актыўнасць і шырокае засваенне інфармацыйных тэхналогій;

– метад творчых майстэрняў:педагагічная тэхналогія накіравана на раскрыццё індывідуальнасці чалавека, яго рэалізацыю права на развіццё ўсіх здольнасцей. З’яўляецца не прамая перадача інфармацыі, а сумесны пошук ведаў;

– брыгадны метад: арганізацыя працы ў брыгадзе разам з тэхнічнымі, тэхналагічнымі і арганізацыйнымі задачамі павінны вырашацца і пытанні сацыяльна-псіхалагічнага характару (узаемазамяняльнасць, стаўленне да працы, псіхалагічная сумяшчальнасць і г. д.).

Брыгадны метад прадугледжвае падзел навучэнцаў на групы для вырашэння аднолькавых або розных задач. Пры падзеле студэнтаў на брыгады варта ўлічваць індывідуальныя асаблівасці кожнага, яго асобасныя магчымасці для выканання пастаўленай задачы;

– метад аналізу пэўных сітуацыйзаключаецца ў тым, што на занятку студэнты ў групах аналізуюць і вырашаюць канкрэтныя праблемныя сітуацыі, узятыя ў асноўным з прафесійнай практыкі. Годнасць метаду заключаецца ў тым, што ў працэсе аналізу і вырашэння канкрэтнай сітуацыі навучэнцы звычайна дзейнічаюць па аналогіі з рэальнай прафесійнай практыкай, г. зн. абапіраюцца на свой вопыт, выкарыстоўваюць у вучэбнай аўдыторыі тыя спосабы, сродкі і крытэрыі аналізу, якія былі набыты імі ў працэсе навучання. Галоўнае – студэнты не толькі атрымліваюць патрэбныя тэарэтычныя веды, але і вучацца прымяняць іх на практыцы;

– праблемны метад – гэта метад, які прадугледжвае падачу новага навучальнага матэрыялу праз стварэнне праблемнай сітуацыі, рашэнне якой патрабуе ад навучэнца ўкладання інтэлектуальных сіл.

**Метадычныя рэкамендацыі па арганізацыі і выкананні**

**самастойнай работы студэнтаў па вучэбнай дысцыпліне**

Самастойная работа студэнтаў арганізуецца ў адпаведнасці з палажэннем аб самастойнай рабоце студэнтаў і ажыццяўляецца ў выглядзе аўдыторных і пазааўдыторных форм. Для ацэнкі якасці самастойнай работы студэнтаў ажыццяўляецца кантроль за яе выкананнем.

Важную ролю ў працэсе фарміравання прафесійнага эстраднага або джазавага музыканта іграе праца над рэпертуарам. Менавіта тут закладваюцца і развіваюцца асноўныя выканальніцкія навыкі. Пры падборы рэпертуару выкладчык павінен улічваць мастацкую каштоўнасць, эстэтычную і практычную значнасць музычных твораў, іх адпаведнасць выканальніцкаму ўзроўню ансамбля і педагагічную мэтазгоднасць.

Праца над джазавым рэпертуарам, акрамя агульных выканальніцкіх, ставіць шэраг новых спецыфічных задач, многія з якіх павінны вырашацца ў комплексе з выкарыстаннем тэарэтычных ведаў і практычных навыкаў, атрыманых пры вывучэнні іншых дысцыплін (спецінструмент, імправізацыя, аранжыроўка і пераклад музычных твораў, аркестравы клас, гармонія).

Пры самастойных занятках вялікую карысць прыносіць прымяненне тэхнічных сродкаў навучання. Гэта і выкарыстанне ў працы CD з серыі «Play-Along!» Jameyaebersold’a, і запіс свайго выканання з наступным аналізам, а таксама выкарыстанне ў працы drumsmachine, секвенсараў, праглядаў відэаматэрыялаў (канцэртныя выступленні, майстар-класы выдатных выканаўцаў).

**Рэкамендаваныя сродкі дыягностыкі:**

1) кантрольны ўрок;

2) залік;

3) экзамен.

Акрамя выступленняў на заліках і іспытах, студэнты абавязаныя выступіць на мерапрыемствах з удзелам кафедры ў складзе ансамбля.

Выступленні студэнтаў на розных канцэртах і праслухоўваннях могуць быць улічаныя прадметна-метадычнай камісіяй пры выстаўленні сумарнай ацэнкі на экзамене ў канцы семестра.

**Крытэрыі ацэнкі вынікаў вучэбнай дзейнасці**

***1 (адзін)*** – адмова ад выканання праграмы па інструментальным ансамблі, адсутнасць накаплення ведаў і кампетэнтнасці ў рамках адукацыйнага стандарту.

***2 (два)*** – фрагментарныя веды ў рамках адукацыйнага стандарту; веды асобных музычна-выканальніцкіх крыніц, рэкамендаваных вучэбнай праграмай дысцыпліны; няўменне выкарыстаць музычную тэрміналогію, наяўнасць у выкананні грубых і лагічных памылак, адсутнасць сумеснага музіцыравання ў ансамблі; эмацыянальная пасіўнасць, нізкі ўзровень музычна-выканальніцкай культуры.

***3 (тры)***– недастаткова поўны аб’ём ведаў у рамках адукацыйнага стандарту; выкананне музычных твораў з істотнымі і лагічнымі памылкамі; слабае валоданне тэхнічнымі сродкамі і штрыхамі ў музычных творах розных стылявых на­прамкаў; пасіўнасць на занятках, нізкі ўзровень музычнай культуры выканання ў ансамблі.

***4 (чатыры)*** – дастатковы аб’ём ведаў у рамках адукацыйнага стандарту; засваенне праграмы па інструментальным ансамблі, рэкамендаванай вучэбнай праграмай дысцыпліны; лагічнае выкананне музычных твораў без істотных памылак; валоданне прынцыпамі ансамблевага выканання; недакладнае інтанаванне, адчуванне ансамблевага рытму, уменне слухаць галасы іншых партый.

***5 (пяць)*** – дастатковы аб’ём ведаў у рамках адукацыйнага стандарту; валоданне тэхнічнымі сродкамі і штрыхамі ў музычных творах розных стылявых напрамкаў; дастатковы ўзровень музычна-выканальніцкай культуры ў ансамблі; разуменне мастацкай задумы аўтара музычнага твора і прыёмаў яе ўвасаблення пры ансамблевым выкананні; недакладнае інтанаванне, рытм, штрыхі.

***6 (шэсць)*** – досыць поўныя сістэматызаваныя веды ў мастацкім музычна-выканальніцкім майстэрстве ансамблевай ігры; прысутнасць комплексу музыкальных здольнасцей (інтанаванне, адчуванне ансамблевага рытму, уменне слухаць галасы калег па ансамблі); недасканалыя сродкі выразнасці рэалізацыі мастацкай задумы аўтара.

***7 (сем)***– сістэматызаваныя і поўныя веды ў мастацкім музычна-вы­канальніцкім майстэрстве ансамблевай ігры; наяўнасць комплексу музыкальных здольнасцей (дакладнае інтанаванне, рытм, штрыхі, уменне слухаць галасы калег па ансамблі); разуменне мастацкай задумы аўтара музычнага твора і прыёмаў яе ўвасаблення пры выкананні ў ансамблі; засваенне асноўнай і дадатковай музычнай літаратуры, рэкамендаванай вучэбнай праграмай дысцыпліны; не­дасканалае валоданне тэхнічнымі сродкамі выразнасці.

***8 (восем)*** – сістэматызаваныя, глыбокія і поўныя веды ў аб’ёме вучэбнай праграмы; наяўнасць комплексу музыкальных здольнасцей (дакладнае інтанаванне, адчуванне ансамблевага рытму, уменне слухаць галасы калег па ансамблі і г. д.); свабоднае валоданне тэхнічнымі сродкамі і штрыхамі ў музычных творах роз­ных стылявых напрамкаў; здольнасць самастойна вырашаць складаныя праблемы ў рамках вучэбнай праграмы; засваенне асноўнай і дадатковай музычнай літаратуры, рэкамендаванай вучэбнай праграмай дысцыпліны; актыўная самастойная праца і сістэматычны ўдзел у розных канцэртных мерапрыемствах; высокі музычна-мастацкі густ выканання.

***9 (дзевяць)*** – сістэматызаваныя, глыбокія і поўныя веды ў мастацкім музычна-выканальніцкім майстэрстве ансамблевай ігры; наяўнасць музыкальных здольнасцей (дасканалае інтанаванне, артыкуляцыя штрыхоў, рытмічных узораў, баланс гучання, уменне слухаць галасы калег па ансамблі і г. д.); наяўнасць мабілізацыі ўвагі, канцэнтрацыі творчых сіл, сваіх адносін да выканання, адзінства інтэрпрэтацыі, сумеснае адчуванне асноўнага музычнага вобраза, мастацкі густ; актыўная самастойная праца і сістэматычны ўдзел у канцэртах.

***10 (дзесяць)*** – сістэматызаваныя, глыбокія і поўныя веды ў мастацкім музычна-выканальніцкім майстэрстве ансамблевай ігры; бездакорнае выкананне праграмы; адзінства інтэрпрэтацыі музычнага твора, сумеснае адчуванне асноўнага музычнага вобраза, мастацкі густ, дасканалае інтанаванне, асэнсаваны рытм, баланс гучання, дынаміка, тэмп; поўнае і глыбокае засваенне асноўнай і дадатковай музычнай літаратуры ў рамках вучэбнай праграмы; здольнасць самастойна і творча вырашаць складаныя праблемы пры выкананні музычных твораў у ансамблі; улічваць спецыфіку ігры на электраінструментах; удзел у канцэртах, фестывалях, конкурсах.